מריה נאומובה

מריה נאומובה (בלטבית: Marija Naumova; נולדה ב-23 ביוני 1973 בריגה) היא זמרת לטבית אשר מוכרת בשם הבמה מארי אן. מארי זכתה באירוויזיון 2002.

קריירה 
ב-1994 התגלה כשרונה בשירה על ידי ריימונד פאולס. שנה לאחר מכן היא הופיעה בתוכנית טלוויזיה העוסקת בחיפוש אחר כישרונות חדשים.

ב-1998 הופיעה בקונצרט לציון 100 שנה להולדת ג'ורג' גרשווין.

ב-1999 פורסם אלבומה הראשון.

ב-2000 השתתפה בקדם האירוויזיון הלטבי וזכתה במקום השני, בשנה לאחר מכן השתתפה פעם נוספת בקדם והייתה בחירת הקהל, אך לא נבחרה בקרב שופטי התחרות.

ב-2002 נבחרה בפעם הראשונה לייצג את לטביה בתחרות עם השיר "I Wanna" ובאירוויזיון זכתה במקום הראשון ובכך לראשונה הביאה לארצה את הניצחון בתחרות. בשנת זכייתה ביקרה בישראל והופיעה בפסטיבל המחולות של כרמיאל.

באירוויזיון 2003 היא לקחה חלק בהנחיה לצד רנארס קאופרס.

ב-2004 שיחקה בתפקיד הראשי במחזמר "צלילי המוסיקה".

בשנים 2007–2008 הופיעה ב"עלובי החיים".

היא בעלת תואר במשפטים מאוניברסיטת לטביה. ב-2005 נבחרה לשגרירה של רצון טוב מטעם ארגון UNICEF.

קישורים חיצוניים

 

 

ילידות 1973
זמרות לטביות
מוזיקאים לטבים
משתתפי אירוויזיון 2002
נציגי לטביה באירוויזיון
זוכי האירוויזיון
מנחי האירוויזיון בלטביה
מתחרי רוקדים עם כוכבים (לטביה)
שגרירים של רצון טוב - יוניסף